cyanic-selkie/wikianc huggingface dataset:
শিপ রক
চার কোণ বিশিষ্ট শিপ রক পাথরটি নাভাজো জাতি দ্বারা নিয়ন্ত্রিত। শিপ রক নাভাজো জাতির ধর্ম, উপকথা এবং ঐতিহ্যের ক্ষেত্রে এক গুরুত্বপূ্র্ণ ভূমিকা পালন করে। এটি প্রাচীন পুয়েবলো মানুষদের বাসস্থানের কেন্দ্রে। প্রাচীন পুয়েবলো মানুষেরা হলো প্রাগৈতিহাসিক আদি আমেরিকান, দক্ষিণ যুক্তরাষ্ট্র'র সংস্কৃতি অনুযায়ী এদেরকে  অ্যানাসাজি বলা হয়। শিপ রক পাহাড়টি ফটোগ্রাফার এবং পর্বত আররোহীদের কাছে একটি আকর্ষণীয় স্থান। এছাড়াও কিছু সিনেমা এবং উপন্যাসে শিপ রক দেখা যায়।
নাম
নাভাজো জাতিরা এই উচ্চ শৃঙ্গ-কে বলে Tsé Bitʼaʼí , 'ডানাযুক্ত পাহাড়' নামটি মূলত একটি কিংবদন্তি পাখির স্বরণে নামকরণ করা হয়েছে। ধারণা করা হয় কোনো এক পাখি নাভাজো জাতিকে পথিবীর উত্তরাংশ থেকে বর্তমানের স্থানটিতে নিয়ে এসেছে। শিপ রক নামটি ১৯শতকের 'ক্লিপার' নামক একটি জাহাজের উচ্চ চূড়া এর নাম থেকে নেওয়া হয়েছে। United States Geological Survey'র একটি মানচিত্র নির্দেশ করে যে 'শিপ রক' নামটি ১৮৭০ সাল থেকে ব্যবহৃতপ হয়ে আসছে।
সরকারি হোসেন শহীদ সোহরাওয়ার্দী কলেজ, মাগুরা
মাগুরা সরকারি হোসেন শহীদ সোহরাওয়ার্দী কলেজ এটি ঐতিহ্যবাহী শিক্ষাপ্রতিষ্ঠান। এটি মাগুরা শহরের প্রাণকেন্দ্রে অবস্থিত। এই কলেজটি বাংলাদেশ জাতীয় বিশ্ববিদ্যালয়ের অধিভুক্ত।
কলেজ ইতিহাস
হোসেন শহীদ সোহরাওয়ার্দী কলেজ ইসলামিক ইন্টারমিডিয়েট কলেজ হিসাবে ১৯৪০ সালে প্রতিষ্ঠিত হয়।
প্রতিষ্ঠার পটভূমি
ইতিহাস থেকে জানা যায়, মাগুরার জনপদ ছিল কুসংস্কার ও অন্ধকারাচ্ছন্ন। অনগ্রসর, অবহেলিত এবং আধুনিক শিক্ষা-সভ্যতার ছোঁয়া থেকে বঞ্চিত। কুসংস্কার বেষ্টিত অবহেলিত ও বঞ্চিত অনগ্রসর মাগুরা বাসির অন্ধকরাচ্ছন্ন অন্তর আলোকিত করার প্রত্যয়ে মাগুরার বুকে প্রতিষ্ঠিত হয় একটি বিদ্যানিকেতন। যা আজকের সরকারি হোসেন শহীদ সোহরাওয়ার্দী কলেজ, মাগুরা। ১৯৩৮ সাল। তৎকালীন মাগুরা মহকুমার অন্যতম বিদ্যাপীঠ মাগুরা আব্দুল গনি হাই মাদ্রাসা (বর্তমানে মাগুরা এ.জি. একাডেমি)। এ সময়ে এই মাদ্রাসায় ঢাকা বিশ্ববিদ্যালয়ের মেধাবী ছাত্র স্বর্ণপদক প্রাপ্ত মৌলভী মোঃ মোখলেছুর রহমান সুপারিনটেন্ডন্ট হিসেবে যোগদান করেন। মাগুরার সাধারণ মানুষ যেমন ছিলেন সহজ-সরল, তেমন কিছুটা কুসংস্কারাচ্ছন্ন। এ সময়কার অধিকাংশ মুসলিম পরিবারই মাগুরা হাই ইংলিশ স্কুলকে (বর্তমান মাগুরা সরকারি বালক উচ্চ বিদ্যালয়) বিধর্মীদের স্কুল হিসেবে ভাবতেন। ফলে তাঁদের ছেলে-মেয়েকে ঐ স্কুলে ভর্তি করতে অনিহা দেখাতেন। মাগুরা আব্দুল গনি হাই মাদ্রাসাই ছিল মাগুরার মুসলমানদের একমাত্র পছন্দের বিদ্যাপীঠ। কিন্ত হাই মাদ্রাসা থেকে পাশ করে মুসলমান ছাত্রদের উচ্চশিক্ষা গ্রহণের তেমন কোন সুযোগ ছিল না। কেননা হাই মাদ্রাসার পরবর্তী স্তরের শিক্ষা ইসলামিক ইন্টারমিডিয়েট পড়ার সুযোগ ছিল তৎকালীন অবিভক্ত বাংলার সিরাজগঞ্জ, ঢাকা, হুগলী এবং আসাম প্রদেশের সিলেটে। ভৌগোলিক অবস্থানগত কারণে এ সব স্থানের অবস্থান ছিল মাগুরা থেকে অনেক দূরে। মাগুরা থেকে এ সব স্থানে গিয়ে লেখাপড়া করা ব্যয়বহুল এবং কষ্টসাধ্য ছিল। মাগুরা বাসির উচ্চশিক্ষার সুযোগ যাতে সহজতর হয় সেই উদ্দেশ্য বাস্তবায়নের লক্ষ্যে ১৯৪০ সালে মাগুরা আব্দুল গনি হাই মাদ্রাসা ভবনের উত্তর এবং দক্ষিণ দিকে (পুরাতন প্রশাসনিক ভবন যে ভবনটি ভেঙে ফেলা হয়েছে এবং শহীদ মিনার সংলগ্ন স্থান) দু’টি দোচালা টিনের ঘর তৈরি করে প্রতিষ্ঠিত হয় মাগুরা ইসলামিক ইন্টারমিডিয়েট কলেজ। এই কলেজের প্রতিষ্ঠাতা অধ্যক্ষ হন মৌলভী মোঃ মোখলেছুর রহমান। স্যার মোঃ মোখলেছুর রহমান কলেজ প্রতিষ্ঠার পর এর উন্নয়নের লক্ষ্যে নানাবিধ পরিকল্পনা গ্রহণ করেন। এর প্রথম পদক্ষেপ হিসেবে কলেজটির নামকরণ করা হয় অবিভক্ত বাংলার তদানীন্তন সিভিল সাপ্লাই (ফুড) মন্ত্রী জনাব হোসেন শহীদ সোহরাওয়ার্দীর নামে – মাগুরা হোসেন শহীদ সোহরাওয়ার্দী ইসলামিক ইন্টারমিডিয়েট কলেজ। অধ্যক্ষ মৌলভী মোঃ মোখলেছুর রহমান মাগুরার স্থানীয় নেতৃবৃন্দকে সাথে নিয়ে ব্যক্তিগতভাবে জনাব হোসেন শহীদ সোহরাওয়ার্দীর সাথে সাক্ষাৎ করে তাঁর নামে নামাঙ্কিত কলেজটির জন্য সাহায্য-সহযোগিতা কামনা করেন। ১৯৪৩ সালে মাননীয় মন্ত্রী কলেজটি পরিদর্শনে আসেন। এ সময় মন্ত্রীর সাথে ছিলেন তাঁর বন্ধু টাঙ্গাইলের বিশিষ্ট ব্যবসায়ী রায় বাহাদুর রণদা প্রসাদ সাহা। হোসেন শহীদ সোহরাওয়ার্দীর সাড়া পেয়ে আর.পি. সাহা কলেজটির জন্য এক লক্ষ টাকা সাহায্যের ঘোষণা দেন এবং তাৎক্ষণিকভাবে রৌপ্যমুদ্রায় পাঁচ হাজার টাকা প্রদান করেন।
শিক্ষা কার্যক্রম
১৯৬২ সালে উচ্চ মাধ্যমিক শ্রেণি চালু হওয়ার পর থেকে ২০১০ সাল পর্যন্ত কলেজটিতে উচ্চমাধ্যমিক পর্যায়ে ১৪টি বিষয়
প্রফেসর মোঃ এলিয়াছ হোসেন (বর্তমানে পরিচালক, মাধ্যমিক; মাধ্যমিক ও উচ্চশিক্ষা অধিদপ্তর, শিক্ষাভবন, ঢাকা) ২৯ মে, ২০১১ তে ১৮তম অধ্যক্ষ হিসেবে এ কলেজে যোগদান করেন। দায়িত্ব গ্রহণের পরই প্রফেসর ইলিয়াছ উচ্চমাধ্যমিক শ্রেণিতে আরো ১০টি বিষয়
শিক্ষা মন্ত্রণালয় এবং যশোর শিক্ষা বোর্ড কলেজের আবেদন পর্যালোচনা করে ২০১১ সাল থেকে উল্লিখিত ১০টি বিষয়কে উচ্চমাধ্যমিক শ্রেণিতে পাঠদানের অনুমতি প্রদান করেন। বর্তমানে কলেজটিতে
অধ্যক্ষবৃন্দ
১৯৪০ সাল থেকে ২০১৬ সালের বর্তমান সময় পর্যন্ত সরকারি হোসেন শহীদ সোহরাওয়ার্দী কলেজ, মাগুরা যাঁরা অধ্যক্ষের দায়িত্ব পালন করেছেন-
অ্যাপল এ১০
অ্যাপল এ১০ ফিউশন হলো অ্যাপল কর্তৃক ডিজাইনকৃত এবং টিএসএমসি কর্তৃক উৎপাদিত একটি ৬৪-বিট এআরএম ভিত্তিক সিস্টেম অন চিপ (SoC) যা ২০১৫ সালের ৯ সেপ্টেম্বর আইফোন ৭ এবং আইফোন ৭ প্লাস এর উদ্বোধনির সময় উপস্থাপন করা হয়েছিল। এটি ষষ্ঠ প্রজন্মের আইপ্যাড, সপ্তম প্রজন্মের আইপ্যাড এবং সপ্তম প্রজন্মের আইপড টাচ-এ ব্যবহার করা হয়েছে। এ১৪ হলো অ্যাপল-ডিজাইন করা প্রথম কোয়াড-কোর এসওসি, যার দুটি উচ্চ-পারফরম্যান্স কোর এবং দুটি শক্তি-সাশ্রয়ী কোর। অ্যাপল জানিয়েছে যে এর পূর্বসূরি অ্যাপল এ৯ এর তুলনায় এর সিপিইউ পারফরম্যান্স ৪০% এবং গ্রাফিক্স পারফরম্যান্স ৫০% বেশি।
দ্য ট্যুরিস্ট (২০১০-এর চলচ্চিত্র)
দ্য ট্যুরিস্ট (The Tourist) হচ্ছে ২০১০ সালে মুক্তিপ্রাপ্ত একটি থ্রিলার চলচ্চিত্র। ফ্লোরিয়ান হেঙ্কেল ভন ডানের্সমার্ক পরিচালিত এই চলচ্চিত্রের মূল ভূমিকায় অভিনয় করেছেন জনি ডেপ ও অ্যাঞ্জেলিনা জোলি। চলচ্চিত্রটি মূলত ২০০৫ সালে মুক্তিপ্রাপ্ত ফরাসি চলচ্চিত্র অ্যান্থনি জিমার-এর পুনঃনির্মাণ।
কাহিনীসংক্ষেপ
এলিস (অ্যাঞ্জেলিনা জোলি) নামের প্যারিস ভ্রমণরত একজন নারীকে স্কটল্যান্ড ইয়ার্ডের কিছু গোয়েন্দা অনুসরণ করা শুরু করে। পরবর্তীতে একটি ক্যাফেতে অবস্থান করার সময় তার কাছে, প্রাক্তন প্রেমিকা আলেকজান্ডার পিয়ার্সের কাছে থেকে একটি চিঠি আসে। চিঠিতে তাকে ইতালির ভেনিসের উদ্দেশ্যে একটি নির্দিষ্ট ট্রেনে যাত্রা করতে বলে। চিঠিতে দেওয়া নির্দেশনায় আরও বলা হয়ে যে, যাত্রাপথে পুলিশের ঝামেলা থেকে বাঁচতে সে যেনো কোনো ছেলেকে সাথে রাখে, এবং পুলিশ প্রশ্ন করলে তাকে আলেকজান্ডার পিয়ার্স হিসেবে পরিচয় করিয়ে দেয়। এদিকে পুলিশের সাথে সংশ্লিষ্ট নয়, এমন একজন অদ্ভুত ব্যক্তি এলিসকে অনুসরণ করা শুরু করে। চিঠি পাওয়ার পর এলিস ভেনিসে যাওয়ার সিদ্ধান্ত নেয়। সে চিঠিটি পুড়িয়ে ফেলে ও ট্রেন যাত্রা শুরু করে।
ট্রেনে এলিসের সহযাত্রী হয় ফ্র্যাংক (জনি ডেপ)। ফ্যাংক একজন মার্কিন পর্যটক, এবং সে গোয়ান্দা উপন্যাস পড়তে পছন্দ করে। এলিসকে দেখা মাত্রই ফ্র্যাংক তার প্রতি আকৃষ্ট হয়। ভেনিসে এসে রেলভ্রমণ শেষ হলে তারা দুজনে এলিসের হোটেলের যাবার জন্য একটি নৌকা ভাড়া করে। রাতের খাবারের সময় এলিস ফ্র্যাংকে অন্য একটি মানুষের প্রতি তার ভালোবাসার আকর্ষণের কথা ব্যক্ত করে। ধারণা করা হয় সেই ব্যক্তিটি হচ্ছে আলেকজান্ডার পিয়ার্স। দুজন ব্যাপারটিকে সহজভাবে নিতে পরস্পরকে চুমু খায়, এবং এই দৃশ্যটি দেখে ফেলে এলিসকে অনুসরণ করা সেই অদ্ভুত ব্যক্তিটি।
পরের দিন, ফ্র্যাংক ঘুম থেকে উঠে দেখতে পায় যে, এলিস চলে গেছে। কিছু মানুষ হোটেল রুমে আসে তাদেরকে ধরার জন্য, কিন্তু ফ্র্যাংক পালিয়ে যায়। পরবর্তীতে ফ্র্যাং ইতালীয় পুলিশের কাছে ধরা পড়ে। সহমর্মী একজন গোয়েন্দা পুলিশকে ফ্র্যাংক সবকিছু খুলে বলে, এবং এও বলে যে, সে জানে না কেনো ঐ লোকগুলো তাকে ধরতে এসেছিলো। পরবর্তীতে সেই গোয়েন্দা পুলিশটি এলিসের হোটেল রুমে আক্রমণকৃত ঐ লোকগুলোকে ধরার উদ্দেশ্যে ফ্রাংককে জেল থেকে মুক্ত করে।
তকলিস আহমেদ
মোহাম্মদ তকলিস আহমেদ (জন্ম: ২ অক্টোবর ১৯৯৫; তকলিস আহমেদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশী ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।
২০১২–১৩ মৌসুমে, বাংলাদেশী ক্লাব বিজেএমসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ জামালে যোগদান করেছেন। শেখ জামালে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ২৭ ম্যাচে ৭টি গোল করেছেন। পরবর্তীকালে, তিনি শেখ রাসেল এবং স্পোর্টিং বেঙ্গল ইউনাইটেডের হয়ে খেলেছেন। ২০২১–২২ মৌসুমে, তিনি স্পোর্টিং বেঙ্গল ইউনাইটেড হতে বাংলাদেশী ক্লাব ঢাকা মোহামেডানে যোগদান করেছেন।
২০১৪ সালে, তকলিস বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে ২টি গোল করেছেন।
দলগতভাবে, তকলিস এপর্যন্ত ২টি শিরোপা জয়লাভ করেছেন, যার সবগুলো তিনি শেখ জামালের হয়ে জয়লাভ করেছেন।
প্রারম্ভিক জীবন
মোহাম্মদ তকলিস আহমেদ ১৯৯৫ সালের ২রা অক্টোবর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তকলিস বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করে ১টি গোল জয়লাভ করেছেন। তিনি ২০১৪ সালের ১০ই সেপ্টেম্বর তারিখে এক প্রীতি ম্যাচে ভিয়েতনাম অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৩ সালের ২রা মার্চ তারিখে, মাত্র ১৭ বছর ৫ মাস ১ দিন বয়সে, তকলিস ফিলিস্তিনের বিরুদ্ধে ২০১৪ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে তকলিস সর্বমোট ৬ ম্যাচে ২টি গোল করেছেন। জাতীয় দলের হয়ে অভিষেকের ৪ দিন পর, বাংলাদেশের জার্সি গায়ে প্রথম গোলটি করেন; ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
মার্টিন ব্যারন
মার্টিন ব্যারন (জন্ম অক্টোবর ২৪, ১৯৫৪) একজন আমেরিকান সাংবাদিক যিনি ৩১ ডিসেম্বর, ২০১২ থেকে ২৮ ফেব্রুয়ারি, ২০২১ তারিখে অবসর গ্রহণের আগ পর্যন্ত দ্য ওয়াশিংটন পোস্টের সম্পাদক ছিলেন। তিনি এর আগে ২০০১ থেকে ২০১২ সাল পর্যন্ত দ্য বস্টন গ্লোবের সম্পাদক ছিলেন।
ব্যারন ২০১৫ এবং ২০১৬ সালে স্পটলাইট চলচ্চিত্রে তার চিত্রায়ন এবং দ্য ওয়াশিংটন পোস্টের তেহরান ব্যুরো প্রধান জেসন রেজাইয়ানের মুক্তিতে তার সম্পৃক্ততা থেকে উচ্চতর খ্যাতি অর্জন করেন, যিনি ১৮ মাস ইরানে বন্দী থাকার পর ২০১৬ সালের জানুয়ারিতে মুক্তি পেয়েছিলেন।
প্রাথমিক জীবন এবং শিক্ষা
ব্যারন ফ্লোরিডার টাম্পায় একটি ইহুদি পরিবারে জন্মগ্রহণ করেন। তার বাবা-মা ইস্রায়েল থেকে অভিবাসিত হন। তিনি বার্কলে প্রিপারেটরি স্কুলে পড়াশোনা করেন এবং স্কুলের ছাত্র কাগজে কাজ করেন। তিনি লেহাই বিশ্ববিদ্যালয়ে ম্যাট্রিককরেছিলেন যেখানে তিনি ব্রাউন এবং হোয়াইট ছাত্র সংবাদপত্রের সম্পাদক ছিলেন। তিনি সাংবাদিকতায় ব্যাচেলর অফ আর্টস এবং চার বছরে অনার্স সহ এমবিএ উভয়ই অর্জন করেন, ১৯৭৬ সালে স্নাতক হন। তিনি স্নাতক হিসাবে স্নাতক ক্লাস নেওয়ার জন্য বিশেষ অনুমতি পেয়েছিলেন। ব্যারন স্প্যানিশ ভাষায় সাবলীল।
ক্যারিয়ার
১৯৭৬ সালে স্নাতক হওয়ার পর ব্যারন মিয়ামি হেরাল্ডের হয়ে কাজ শুরু করেন; তিনি ১৯৭৯ সালে লস অ্যাঞ্জেলেস টাইমসে এবং ১৯৯৬ সালে দ্য নিউ ইয়র্ক টাইমসে চলে যান। তিনি ২০০০ সালে নির্বাহী সম্পাদক হিসেবে হেরাল্ডে ফিরে আসেন এবং কিউবায় প্রত্যাবর্তন এবং ২০০০ সালের নির্বাচন সহ অসংখ্য মূল গল্পের কভারেজের নেতৃত্ব দেন।
জুলাই ২০০১ সালে ব্যারন দ্য বস্টন গ্লোবের নির্বাহী সম্পাদক হিসেবে ম্যাথু ভি স্টরিনের স্থলাভিষিক্ত হন। গ্লোবে তার সম্পাদকীয় শব্দ আন্তর্জাতিক ঘটনা থেকে স্থানীয়ভাবে কেন্দ্রীভূত অনুসন্ধানী সাংবাদিকতার দিকে পত্রিকাটির কভারেজ স্থানান্তরিত করে। বোস্টন ক্যাথলিক যৌন নির্যাতন কেলেঙ্কারির গ্লোবের কভারেজ ২০০৩ সালে পুলিৎজার পুরস্কার অর্জন করে।
২০১২ সালে ব্যারনকে আমেরিকান একাডেমি অফ আর্টস অ্যান্ড সায়েন্সেস-এ অন্তর্ভুক্ত করা হয়।
জনপ্রিয় সংস্কৃতি
২০১৫ সালে বস্টন ক্যাথলিক চার্চের যাজক শিশু উত্ত্যক্তকরণ কেলেঙ্কারীর বস্টন গ্লোবের কভারেজ কে কেন্দ্র করে নির্মিত স্পটলাইট চলচ্চিত্রে ব্যারনের চরিত্রে অভিনয় করেছেন লিয়েভ শ্রাইবার। ছবিটি 88 তম একাডেমি পুরস্কারে সেরা ছবির পুরস্কার জিতেছে।
ইয়াসমিন আরা চৌধুরী
ইয়াসমিন আরা চৌধুরী একজন ব্রিটিশ সামাজিক উদ্যোক্তা, এবং লাভদেশ এবং এমকারিজা ফাউন্ডেশনের প্রতিষ্ঠাতা
প্রারম্ভের জীবন
ইয়াসমিন চৌধুরী জন্মগ্রহণ করেন সিলেটের একটি ধর্মীয় রক্ষণশীল পরিবারে। তার বাবা আলহাজ্ব আব্দুল মুকিত চৌধুরী এবং মা রৌশন আরা চৌধুরী। তিনি দক্ষিণ পশ্চিম লন্ডন, ইংল্যান্ডে প্রতিপালিত হন। তার বাবারা আট ভাই যারা আলী নগর, বাংলাদেশে বড় হয়েছিল। ইয়াসমিন চৌধুরীর এক ভাই ও তিন বোন রয়েছে। তার বড় ভাই নাজমুল একটি এমবিএ স্নাতক করছেন, তার বড় বোন নাজমিন একজন উকিল, তার যমজ বোন জেসমিন একটি প্রাথমিক স্কুলের ডেপুটি প্রধান শিক্ষক, এবং তার ছোট বোন নাজরীন একজন চিত্রনাট্যকার। ইয়াসমিন চৌধুরী বিজনেস স্টাডিজ বিভাগের একটি বি.এ. স্নাতক এবং মার্কেটিং চার্টার্ড ইনস্টিটিউট থেকে ডিপ্লোমা করেছেন।
ক্যারিয়ার
নভেম্বর ২০১৩ সালে, চৌধুরী লাভদেশ নামে একটি কোম্পানি প্রতিষ্ঠা করেন যেটি ভ্রমণের নিরাপত্তা প্রদান করে এবং ভ্রমণের প্যাকেজ সুবিধা দেয়।  মার্চ ২০১০ সালে তিনি এমকারিজা ফাউন্ডেশন নামে একটি দাতব্য প্রতিষ্ঠান  প্রতিষ্ঠা করে যা বাংলাদেশে দরিদ্র মানুষের সাহায্য করার জন্য কাজ করে। ফেব্রুয়ারি ২০১৪ সালে, চৌধুরী মেরটন,লন্ডনের মেরটন অ্যাবে মিলের একটি সাউন্ড লাউঞ্জ উৎসবে কাঠের আগুনে তৈরি কিছু বাংলাদেশী খাবারের উপস্থাপন করেন। ওই বছরের মে মাসে, তিনি বিবিসি এশিয়ান নেটওয়ার্ক তার উপরে নাদিয়া আলী দ্বারা একটি সাক্ষাতকার নিয়েছিল। ওই বছরের জুলাই মাসে ডয়চে ভেলে  তাকে নিয়ে একটি সাক্ষাতকার নেন। ওই বছরের ডিসেম্বর মাসে, তিনি #LTTTW ( চল তৃতীয় বিশ্ব ভ্রমণ করা যাক), নামক একটি প্রচারণা চালান যেটি তৃতীয় বিশ্বের দেশগুলো ভ্রমণের জন্য ভ্রমণকারীদের উৎসাহিত করে।
সম্মাননা ও পুরস্কার
২০১৩ এর নভেম্বরে, চৌধুরী জিতেন বিশ্ব ঝলর ভ্রমণ মার্কেট প্রতিযোগিতা। ভ্রমণ বিষয়ক অপরিচিত গন্তব্য শীর্ষক একটি তালিকায় তিনি অভিজ্ঞ হিসেবে গন্য হন।
২০১৬ এর ফেব্রুয়ারিতে তিনি সেরা উদ্যোক্তার জন্য ব্রিটিশ মুসলিম এ্যাওয়ার্ড লাভ করেন।
ব্যক্তিগত জীবন
ইয়াসমিন চৌধুরী এক সন্তানের জননী। ২০০৪-এ সিলেটে একবার ভ্রমণের সময় তারঁ পিতা মারা যায়।
৪৮ নং ওয়ার্ড, কলকাতা পৌরসংস্থা
৪৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।
চতুর্ভুজ শেখর
চতুর্ভুজ শেখর পঞ্চকোট রাজ্য শাসনকারী শেখর রাজবংশের দ্বাদশ রাজা ছিলেন।
সংক্ষিপ্ত পরিচিতি
চতুর্ভুজ শেখর পঞ্চকোট রাজ্য শাসনকারী শেখর রাজবংশের একাদশ রাজা অনন্ত শেখরের পুত্র ছিলেন। তিনি ৪৪৫ খ্রিষ্টাব্দ হতে ৪৯০ খ্রিষ্টাব্দ পর্য্যন্ত রাজ্য শাসন করেন। রাঘবেন্দ্র শেখর ও লক্ষ্মণ শেখর নামক তার দুই পুত্র ছিল।
খড়্গপুর জংশন রেলওয়ে স্টেশন
খড়গপুর রেলওয়ে স্টেশন ভারতীয় রাজ্য পশ্চিমবঙ্গের পশ্চিম মেদিনীপুর জেলার খড়গপুর মহকুমা একটি রেলওয়ে স্টেশন।
ইতিহাস
খড়্গপুর জংশন প্রতিষ্ঠা করা হয়েছিল ১৮৯৮-৯৯ সালে, ১৮৯৯ সালে নববর্ষের দিন বেঙ্গল নাগপুর রেলপথের খড়গপুর-কটক লাইনের ঊদঘাটন হয়। অন্যদিকে, ১৯ এপ্রিল ১৯০০ তারিখে কোলাঘাটের রূপনরয়নের নদীর উপর সেতুটি খোলার সাথে সাথে হাওড়াকে খড়গপুরের সাথে সংযুক্ত করা হয়েছিল। একই বছরে খড়গপুর ও সিনাই সঙ্গে যুক্ত ছিল। লাইন ১৮৯৮-৯৯ সালে প্রস্তুত ছিল খড়গপুর-মেদিনীপুর শাখা লাইন খোলা হয় ১৯০১ সালে।
প্ল্যাটফর্মের দৈর্ঘ্য
খড়গপুর জংশনের ১ এবং ৩, এবং ২ এবং ৪ নম্বর প্লাটফর্ম পরস্পর সংলগ্ন। ২৪ কোচ করমন্ডল এক্সপ্রেস খড়গপুর জংশনে ৩ নম্বর প্লাটফর্মে থামলে   তার লেজ ১ নম্বর প্ল্যাটফর্মের সম দূরত্ব পর্যন্ত  প্রসারিত থাকে।
উইরাওয়ান রুয়ামসুক
উইরাওয়ান রুয়ামসুক (জন্ম ১১ মার্চ ১৯৮০) একজন থাই স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
জগদ্দল
অবস্থান
জগদ্দলের অবস্থান । সমুদ্র সমতল থেকে এর গড় উচ্চতা হল ১৫ মিটার (৪৯ ফুট)।
গঙ্গা নদীর পূর্ব তীরে অবস্থিত, শহরে অনেকগুলি পাটকল রয়েছে । শহরে একটি ভারতীয় সেনা বেস কর্মশালা (নং -৫০৭) রয়েছে।
ব্যারাকপুর মহকুমার জনসংখ্যার ৯%% (আংশিকভাবে মানচিত্রে উপস্থাপিত) পাশাপাশি শহরাঞ্চলে বাস করে। ২০১১ সালে, এর জনসংখ্যার ঘনত্ব ছিল ১০,৯৬৭ প্রতি কিমি২।   মহকুমায় ১৬ টি পৌরসভা এবং ২৪ জনগণনা শহর রয়েছে।
বেশিরভাগ শহর/নগরগুলির জন্য জনসংখ্যার ঘনত্ব সম্পর্কিত তথ্য ইনফোবক্সে পাওয়া যায়। আশেপাশের জনগণের ডেটা উপলব্ধ নয়। এটি পুরো পৌরসভা এলাকা এবং তারপরে ওয়ার্ড-ভিত্তিতে উপলব্ধ।
মানচিত্রে চিহ্নিত সমস্ত স্থান পূর্ণ-স্ক্রিনের মানচিত্রে লিঙ্কযুক্ত।
থানা
ভাটপাড়া পৌরসভা অঞ্চল ব্যারাকপুর পুলিশ কমিশনারেটের অন্তর্গত এবং জগদ্দল থানার এখতিয়ার রয়েছে।
ডাকঘর
কলকাতা অঞ্চলের উত্তর চব্বিশ পরগনা জেলার উত্তর প্রেসিডেন্সি বিভাগে ডাক সূচক সংখ্যা - ৭৪৩১২৫ এর সাথে জগদ্দলের একটি ডেলিভারি সাব পোস্ট অফিস রয়েছে। একই পিনযুক্ত অন্যান্য ডাকঘর হ'ল গোলঘর এবং গুপ্তার বাগান।
কলকাতা আরবান অগ্লোমারেশন
নিম্নলিখিত পৌরসভা, সেন্সাস টাউন ও ব্যারাকপুর মহকুমার অন্য স্থানে অংশ ছিল কলকাতা নগরবাসীর সংখ্যার : ২০১১ আদমশুমারিতে কাঁচড়াপাড়া (এম), জেটিয়া (সিটি) হালিশহর (এম), Balibhara (সিটি) নৈহাটি (এম), ভাটপাড়া (এম), কাউগাছি (সিটি), গর্শ্যমনগর (সিটি), গারুলিয়া (এম), ইছাপুর ডিফেন্স এস্টেট (সিটি), উত্তর ব্যারাকপুর (এম), ব্যারাকপুর সেনানিবাস (সিবি), ব্যারাকপুর (এম), জাফরপুর (সিটি), রুইয়া (সিটি) ), টিটাগড় (এম), খড়দহ (এম), বান্দিপুর (সিটি), পানিহাটি (এম), মুরগাছা (সিটি) নিউ ব্যারাকপুর (এম), চাঁদপুর (সিটি), তালবান্ধা (সিটি), পাটুলিয়া (সিটি), কামারহাটি (এম) ), বরানগর (এম), দক্ষিণ দমদম (এম), উত্তর দমদম (এম), দমদম (এম), নোয়াপাড়া (সিটি), বাবনপুর (সিটি), তেঘারি (সিটি), নন্ন (ওজি), চাকলা (ওজি), স্রোত্রিবাতি (ওজি) এবং পানপুর (ওজি)।
পরিবহন
জগদ্দল রেলস্টেশন শিয়ালদহ স্টেশন থেকে ৩৪ কিমি এবং পূর্ব রেল-এর শিয়ালদহ-নৈহাটি শাখা লাইনে নৈহাটি থেকে ৪ কিমি। এটি কলকাতা শহরতলি রেল ব্যবস্থার একটি অংশ।
সংস্কৃতি
হাজার হাজার হিন্দু ভক্ত ঐতিহ্যবাহী রীতি অনুসরণ করে এবং উত্সবে মেজাজ উপভোগ করেন দুর্গাপূজা মূল উত্সব। এটি লায়ন্স ক্লাবস ইন্টারন্যাশনালের সাথে সংযুক্ত জগদ্দলের একটি শীর্ষস্থানীয় এনজিও লায়ন্স ক্লাব রয়েছে। সম্প্রদায়ের কল্যাণে উত্সর্গীকৃত এবং লায়ন্স মোটো "আমরা পরিষেবা" দ্বারা অনুপ্রাণিত।
স্বাস্থ্যসেবা
জগদ্দলের প্রাথমিক স্বাস্থ্যসেবা ইউনিট হিসাবে ভাটপাড়া স্টেট জেনারেল হাসপাতাল রয়েছে। উত্তর ২৪ পরগনা জেলা আঞ্চলিক দূষণে ভূগর্ভস্থ জলের প্রভাবিত এমন একটি অঞ্চল হিসাবে চিহ্নিত হয়েছে।
মেজর ধ্যান চাঁদ খেলরত্ন পুরস্কার
মেজর ধ্যান চাঁদ খেলরত্ন (পূর্বে রাজীব গান্ধী খেলরত্ন) ভারতীয় প্রজাতন্ত্রের সর্বোচ্চ অসামরিক ক্রীড়া সম্মান। পুরস্কারটি দেশের প্রাক্তন প্রধানমন্ত্রী রাজীব গান্ধীর নামাঙ্কিত। মেজর ধ্যান চাঁদ খেলরত্ন পুরস্কার একটি পদক, একটি মানপত্র ও নির্দিষ্ট পরিমাণ আর্থিক পুরস্কার নিয়ে গঠিত। ২০০৪-০৫ সালের হিসেব অনুসারে, বর্তমানে এই পুরস্কারের অর্থমূল্য ৫০০,০০০ ভারতীয় টাকা। ১৯৯১-৯২ সালে দেশের ক্রীড়াক্ষেত্রে সর্বোচ্চ অবদানের স্বীকৃতিস্বরূপ রাজীব গান্ধী খেলরত্ন চালু হয়। যদিও এই পুরস্কারের আগে থেকেই প্রতিবছর ক্রীড়াক্ষেত্রে বিশেষ অবদানের স্বীকৃতিস্বরূপ অর্জুন পুরস্কার প্রদানের রীতি চলে আসছিল।
আবদুল্লাহ ইবনে আতিক
আবদুল্লাহ ইবনে আতিক নবী মুহাম্মদের একজন সাহাবী ছিলেন। তিনি 'আবদুল্লাহ ইবনে' আতিকের অভিযানে অংশ নিয়েছিলেন যেখানে তিনি সাল্লাম ইবনে আবু আল-হককে সফলভাবে হত্যা করেছিলেন । যেখানে তিনি বানু খাজরাজ গোত্রের একদল পুরুষকে নেতৃত্ব দিয়েছিলেন।
তিনি ইয়ামামার যুদ্ধে নিহত হন।
বারা ইবনে আজিব (রাঃ) থেকে বর্ণিত, রাসূলুল্লাহ সাল্লাল্লাহু আলাইহি ওয়াসাল্লাম একদল আনসারীকে আবু রাফিকে হত্যা করার জন্য প্রেরণ করেন। তাদের মধ্যে একজন বের হয়ে তাদের (অর্থাৎ শত্রুদের) দুর্গে প্রবেশ করল। লোকটি বলল, "আমি তাদের পশুদের জন্য একটি আস্তাবলে নিজেকে লুকিয়ে রেখেছিলাম। তারা দুর্গের দরজা বন্ধ করে দেয়। পরে তারা...'
অমরিক সিংহ ধিলোন
অমরিক সিংহ ধিলোন, একজন পাঞ্জাবি, ভারতীয় রাজনীতিবিদ এবং লুধিয়ানা জেলার সামরালা আসন থেকে পাঞ্জাব বিধানসভার সদস্য। তিনি সামরালা থেকে পাঁচবার নির্বাচনে প্রতিদ্বন্দ্বিতা করেছেন এবং চারবার জিতেছেন (১৯৯৭, ২০০২, ২০১২ এবং ২০১৭)। তিনি ভারতীয় জাতীয় কংগ্রেসের সদস্য।
করবুক বিধানসভা কেন্দ্র
করবুক বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতির সদস্যদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ২০১৩ সাল থেকে কার্যকর।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৪,৭৬১ জন, যার মধ্যে পুরুষ ভোটার ১৭,৭৩৯ জন এবং নারী ভোটার ১৭,০২২ জন। করবুক বিধানসভা কেন্দ্রে ২০১৮ ভোটার লিঙ্গানুপাত ৯৬০। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩০,৯৭৩ জন যার মধ্যে পুরুষ ভোটার ১৫,৬৫৫ জন এবং নারী ভোটার ১৫,৩১৮ জন।
সেলিম রেহমান
সেলিম রেহমান (জন্ম ১ জানুয়ারি ১৯৬৭) একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদের সদস্য ছিলেন।
প্রাথমিক
সেলিম রেহমান ১ জানুয়ারি ১৯৬৭ সালে জন্মগ্রহণ করেন
রাজনৈতিক জীবন
রেহমান ২০০২ সালের পাকিস্তানের সাধারণ নির্বাচনে আসনটি এনএ -৩০ (সোয়াত -২) থেকে পাকিস্তান পিপলস পার্টির (পিপিপি) প্রার্থী হয়ে পাকিস্তানের জাতীয় পরিষদের আসনে প্রার্থী হন তবে তিনি ব্যর্থ হন। তিনি ১০,৮৬৭ ভোট পেয়ে মুত্তাহিদা মজলিস-এ-আমলের প্রার্থীর কাছে আসনটি হেরেছিলেন।
তিনি ২০১৩ সালের পাকিস্তানের সাধারণ নির্বাচনে আসনটি এনএ -৩ (সোয়াত -২) থেকে পিটিআইয়ের প্রার্থী হিসাবে জাতীয় পরিষদে পুনরায় নির্বাচিত হয়েছিলেন । তিনি ,৬৮,১৬২ ভোট পেয়ে শেহবাজ শরীফকে পরাজিত করেছিলেন।
লেখনী
থাম্ব|লেখনী যেসব সরঞ্জাম হাত দিয়ে ব্যবহার করে কোন পৃষ্ঠতলে বর্ণ, সংখ্যা, ইত্যাদি চিহ্ন লেখা যায়, তাদেরকে লেখনী (Writing instrument বা Writing implement) বলা হয়। খোদাইয়ের ক্ষেত্রে পৃষ্ঠের অংশবিশেষ সরিয়ে দিয়ে বা খুঁড়ে চিহ্ন বসানো হয়। লেখকের আঙুল, হাত, কব্জি ও বাহু লেখনীটিকে নিয়ন্ত্রণ করে। লেখকের চাহিদা ও দক্ষতা এবং লিখনের উপকরণের লভ্যতা বিশ্বের বিভিন্ন সংস্কৃতিতে লেখনীর উন্নয়নকে প্রভাবিত করেছে।
ডাওন কাহং
ডাওন কাহং ( 강대원  ; ৪ মে ১৯৩১ - ১৩ মে ১৯৯২) ছিলেন একজন কোরিয়ান-আমেরিকান বৈদ্যুতিক প্রকৌশলী এবং উদ্ভাবক, যিনি সলিড-স্টেট ইলেকট্রনিক্সে কাজের জন্য পরিচিত। তিনি সবচেয়ে বেশি পরিচিত লাভ করেন ১৯৫৯ সালে তার সহকর্মী মোহাম্মদ আতাল্লার সাথে MOSFET (ধাতু-অক্সাইড-সেমিকন্ডাক্টর ফিল্ড-ইফেক্ট ট্রানজিস্টর, বা MOS ট্রানজিস্টর) উদ্ভাবনের জন্য।  কাহং এবং আতাল্লা MOSFET সেমিকন্ডাক্টর ডিভাইস তৈরির জন্য PMOS এবং NMOS উভয় প্রক্রিয়াই তৈরি করেছে। MOSFET হল সবচেয়ে বহুল ব্যবহৃত ট্রানজিস্টর, যা বেশিরভাগ আধুনিক ইলেকট্রনিক যন্ত্রপাতির মৌলিক উপাদান।
লেখনী
প্রাচীন লেখনী
পশ্চিমা বিশ্বে সবচেয়ে প্রাচীন লিখন পদ্ধতি ছিল কিউনিফর্ম ধরনের। তিন বা চার ধার বিশিষ্ট একটি সূঁচালো কাঠি নরম কাদামাটিতে চাপ দিয়ে লেখা হত এবং পরে এই কাদামাটির চাঙড়গুলিকে শুকিয়ে লেখাতে স্থায়িত্ব আনা হত। লেখনীর পরবর্তী উন্নয়ন ঘটায় গ্রিকেরা। তারা তুলি এবং হাতুড়ি-ছেনির সাহায্যে লেখা শুরু করে। প্রাচীন গ্রিক মৃৎশিল্পগুলিতে এক ধরনের ছোট গোলাকৃতি তুলিতে লেখা হত, আর প্রাচীন গ্রিক বর্ণগুলি ধাতুর হাতুড়ি ও ছেনির সাহায্যে পাথরে খোদাই করা হত। দুই ধরনের গ্রিক লেখাতেই বর্ণগুলির দাগের সরু-মোটা হেরফের দেখা যায় না। পরবর্তীরে রোমানেরা প্রশস্ত ধারবিশিষ্ট লেখনীর সাহায্যে বর্ণগুলির দাগগুলির প্রস্থে বৈচিত্র‌্য এনেছিল।
১ম শতকের শুরুর দিকেই লেখার উদ্দেশ্য এবং পৃষ্ঠের প্রকৃতি অনুযায়ী রোমাদেরা বিভিন্ন লেখনী ব্যবহার করত। ক্ষণস্থায়ী লেখা ও বিদ্যালয়ের অনুশীলনীগুলি ধাতু বা হড়ের তৈরি সূঁচালো কলম দিয়ে মোমে আবৃত ছোট কাঠের পাটাতনে লেখা হত। কলমের সূঁচালো প্রান্ত দিয়ে মোমে আঁচড় কাটতে হত। একই কলমের অন্য ভোঁতা প্রান্তটি দিয়ে লেখা মোছামুছির কাজ চলত। অন্যদিকে স্থায়ী লেখাগুলি প্যাপিরাসে লেখা হত। সরু কলম কালিতে ডুবিয়ে প্যাপিরাসে লেখা হত। প্যাপিরাসের পৃষ্ঠতল রুক্ষ ছিল বলে এই সূঁচালো কালি কলমটি ব্যবহার করা হত। অন্যদিকে অপেক্ষাকৃত মসৃণ পৃষ্ঠদেশে যেমন প্রাণীর চামড়া থেকে প্রস্তুত পার্চমেন্ট বা প্লাস্টার বা পাথরের দেয়ালে লিখতে চেপ্টা তুলি বা প্রশস্ত ধারবিশিষ্ট কালি কলম ব্যবহার করা হত। এসময় হাতুড়ি ও ছেনির সাহায্যে শিলালিপি খোদাইয়েরও প্রচলন ছিল; এগুলিতে সরু ও প্রশস্ত দুই ধরনের রেখাই খোদাই করা হত।
অ্যালভিওলার নালি
অ্যালভিওলার  নালিগুলো হলো ক্ষুদ্র নালি যা শ্বাসযন্ত্রের ব্রঙ্কিওল এর সাথে অ্যালভিওলার থলি কে সংযুক্ত করে, যার প্রতিটি  ধারণ করে একটি অ্যালভিওলার  সংগ্রহশালা (ছোট শ্লেষ্মা-রেখাযুক্ত চ্যাপ্টা অ্যালভিওলার এপিথেলিয়াল কোষের তৈরি থলি)। তারা শাখাবিন্যাসযুক্ত বায়ুপ্রবাহের  ক্ষুদ্র প্রান্তীয় নালি,যা ফুসফুসকে পূর্ণ করে  । প্রতিটি ফুসফুস তাদের প্রায় ১.৫ থেকে ২ মিলিয়ন ধারণ করে। টিউবুলগুলি দূরবর্তী প্রান্তে দুটি বা তিনটি অ্যালভিওলার থলি তে বিভক্ত হয়। এগুলি বেশ কয়েকটি অ্যালভিওলার মুখ একএিত হয়ে গঠিত হয়। অ্যালভোলার নালীগুলির প্রান্তীয় শেষপ্রান্ত  হ'ল অ্যাটরিয়া যা পরে অ্যালভিওলার থলিতে শেষ হয়।
মানব শারীরবিদ্যায়, শ্বাসযন্ত্রের ব্রঙ্কিওলগুলি অ্যালভিওলার নালীগুলির নিকটে উপস্থিত থাকে। এপিথেলিয়াল আস্তরণের সাথে সিলিয়াবিহিন, সাধারণ ঘনকাকৃতির কোষগুলি দ্বারা আচ্ছাদিত মসৃণ পেশীর স্ফীতি থাকে। মসৃণ পেশীগুলি প্যারাসিমপ্যাথেটিক স্নায়ুসংযোগ দ্বারা সংকুচিত হয় এবং সিমপ্যাথেটিক স্নায়ুসংযোগের অধীনে প্রসারিত হয়।
নারুতো
নারুতো (ナルト) (ইংরেজি: Naruto) মাসাশি কিশিমোতোর একটি মাঙ্গা সিরিজ। এটি নারুতো উযুমাকি নামক একজন কিশোর নিনজা সম্পর্কিত গল্প যে প্রতিনিয়ত নিজের স্বীকৃতি খোঁজে এবং তার গ্রামের হোকাগে (গ্রামের দলপতি এবং সবচেয়ে শক্তিশালী ব্যক্তি) হওয়ার স্বপ্ন দেখে। সিরিজটি কিশিমোতোর ওয়ান-শট মাঙ্গা কারাকুরি(১৯৯৫) উপর ভিত্তি করে তৈরি যেটি আকামারু জাম্পের আগস্ট ১৯৯৭ সংস্করণে প্রকাশিত হয়েছিল। এরপর শনেন জাম্প ম্যাগাজিনে ১৯৯৯ থেকে ২০১৪ পর্যন্ত ৭২টি ভলিউমে প্রকাশ পায়। নারুতো ইতিহাসের সর্বাধিক বিক্রিত তৃতীয় মাঙ্গা সিরিজ, যেটি সারা বিশ্বের ৩৫টি দেশে ২৩৫ মিলিয়ন কপি বিক্রি করেছে। নারুতো মাঙ্গা থেকে ধার নিয়ে অ্যানিমে টিভি সিরিজ করা হয়, যেটি জাপানে ২০০১ থেকে ২০০৭ পর্যন্ত ২২০টি পর্ব সম্প্রসারিত হয়। এর ইংরেজি রুপান্তর করে সিরিজটি সম্প্রসারিত করে কার্টুন নেটওয়ার্ক ২০০৫ থেকে ২০০৯ পর্যন্ত। নারুটোর সিকুয়েল সিরিজ নারুতো শিপুডেন সম্প্রচার করা শুরু হয় ২০০৭ সালের জানুয়ারিতে এবং ৫০০ পর্বের পর ২০১৭ সালে সমাপ্ত হয়।
প্রথম ভাগ
নাইন টেইলস নামে পরিচিত একটি শক্তিশালী শিয়াল নিনজা ওয়ার্ল্ডের পাঁচটি গ্রেট শিনোবি দেশগুলির মধ্যে অন্যতম, ফায়ার ল্যান্ডের লুকানো গ্রাম কোনোহাকে আক্রমণ করে । এর প্রতিক্রিয়া হিসাবে, কোনোহার নেতা এবং চতুর্থ হোকাগে মিনাটো নামিকাজে (তাঁর স্ত্রী কুশিনা উজুমাকির সাথে) তার নবজাতক পুত্র নারুটো উজুমাকির দেহের ভেতর শিয়ালটিকে  সীলমোহর করে নারুটোকে তার জিঞ্চুরিকিতে পরিণত করে ; এবং এর জন্য নারুটোর বাবা তাঁর জীবন বিলিয়ে দেন, এবং তৃতীয় হোকাগে অবসর থেকে কোনোহার নেতা হয়ে ফিরেন। জিঞ্চুরিকি হওয়ার ফলে কোনোহা গ্রামবাসীর দ্বারা নারুটোকে উপহাস করা হয়। তৃতীয় হোকাগে  কর্তৃক এই ঘটনার কথা কাউকে উল্লেখ করতে নিষেধ করার কারণে নারুটো বারো বছর পরেও নাইন-টেইলস ​​সম্পর্কে কিছুই জানে না, যখন মিজুকি নামে একটি নিনজা নারুটোর সামনে তার সত্য প্রকাশ করেছিল। তারপরে নারুটো তার শিক্ষক ইরুকা উমিনোর সম্মান অর্জন করে যুদ্ধে মিজুকিকে পরাজিত করে।
এর অল্প সময়ের মধ্যেই, নারুটো নিনজা হয়ে ওঠে এবং সাসুকে উচিহার সাথে যোগ দেয়, যার বিরুদ্ধে সে প্রায়শই প্রতিযোগিতা করে এবং সাকুরা হারুনো, যাকে সে পছন্দ করত, একটি অভিজ্ঞ অভিজাত নিনজা কাকাশি হাটাকের অধীনে   দল গঠন করে।গ্রামের প্রতিটি নিনজা টিমের মতোই, টিম ৭ ,  গ্রামবাসীর দ্বারা অনুরোধ করা মিশনগুলি সম্পন্ন করে, কাজকর্ম করা থেকে শুরু করে দেহরক্ষী হওয়া পর্যন্ত।
দ্বিতীয় ভাগ
আড়াই বছর পরে, নারুটো জিরাইয়ার সাথে তার প্রশিক্ষণ থেকে ফিরে আসে। আঁকাতসুকি টিম  শক্তিশালী টেইল্ড বিস্ট হোস্টদের অপহরণ শুরু করে। টিম ৭ এবং অন্যান্য লিফ নিনজা তাদের বিরুদ্ধে লড়াই করে এবং তাদের সতীর্থ সাসুকে কে অনুসন্ধান করে। আকাতসুকি টেইল্ড বিস্টের সাতটিকে ধরে আটক করতে এবং সফল হয় এবং গারাকে বাদ দিয়ে সমস্ত হোস্টকে হত্যা করে, যে এখন কাজেকাগে । এদিকে, সাসুকে ওরোচিমারুর সাথে বিশ্বাসঘাতকতা করে এবং প্রতিশোধ নিতে ইটাচির মুখোমুখি হয় ।যুদ্ধে ইটাচি মারা যাওয়ার পরে, সাসুকে আকাতসুকির প্রতিষ্ঠাতা টোবির কাছ থেকে জানতে পারে  যে একটি অভ্যুত্থান রোধে তার গোষ্ঠীকে ধ্বংস করার জন্য কোনোহার উর্ধ্বতনদের কাছ থেকে ইটাচি আদেশ পেয়েছিল । সে  এই শর্তে এটি গ্রহণ করেছিলো যে তাকে সাসুকে কে বাঁচিয়ে রাখার অনুমতি দেওয়া হবে। ব্যথিত এবং ক্ষুব্ধ সাসুকে আকাতসুকিতে যোগ দেয় কোনোহাকে ধ্বংস করতে। কোনোহা নিনজরা আঁকাতসুকির বেশ কয়েকজন সদস্যকে পরাজিত করার সাথে সাথে আকাতসুকি নেতা নাগাটো জিরাইয়াকে মেরে ফেলে এবং কোনোহাকে ধ্বংস করে দেয় , কিন্তু নারুটো  তাকে পরাজিত করে এবং গ্রামের সম্মান ও প্রশংসা অর্জন করে।
নাগাটোর মৃত্যুর সাথে সাথে, টোবি, মাদারা উচিহার (কোনোহার প্রতিষ্ঠাতা পূর্বপুরুষদের) ছদ্মবেশে ঘোষণা করে যে সে সবগুলো টেইলড বিস্টকে  মানবতা নিয়ন্ত্রণ করতে এবং বিশ্ব শান্তি অর্জনের জন্য যথেষ্ট শক্তিশালী একটি মায়াজালে আবদ্ধ করতে চায় । পাঁচটি নিনজা গ্রামের নেতারা তাকে সাহায্য করতে অস্বীকার করে এবং তার পরিবর্তে টবি ও তার সহযোগীদের মোকাবেলায় বাহিনীতে যোগ দেয় ।এই সিদ্ধান্তের ফলশ্রুতিতে পাঁচটি দুর্দান্ত দেশগুলির সম্মিলিত সেনাবাহিনী (মিত্র শিনোবি বাহিনী নামে পরিচিত) এবং আকাতসুকির জম্বি-জাতীয় নিনজা বাহিনীগুলির মধ্যে চতুর্থ শিনোবি বিশ্বযুদ্ধ সংঘটিত হয়। ফাইভ কাগে কুমুগাকুরের  (হিডেন ক্লাউড ভিলেজ) নিকটে একটি গোপন দ্বীপে রেখে নারুটোকে যুদ্ধের বিষয়ে অজানা রাখার চেষ্টা করেছিল, কিন্তু নারুটো  এইট -টেইলের হোস্ট কিলার বি-এর সাথে দ্বীপ থেকে পালিয়ে যায়। সেই সময়, নারুটো কিলার বি-এর সাহায্যে তার টেইল্ড বিস্টের নিয়ন্ত্রণ অর্জন করে এবং তারা দু'জন যুদ্ধক্ষেত্রের দিকে যাত্রা করে।
যুদ্ধ চলাকালীন, প্রকাশিত হয় যে টবি হলো ওবিটো উচিহা, যে  কাকাসীর সাবেক সতীর্থ, যাকে মৃত বলে মনে করা হয়েছিল। আসল মাদারা ওবিটোর জীবন বাঁচিয়েছিল এবং তারা তখন থেকে তাকে সহযোগিতা করে। সাসুকে কোনোহার ইতিহাস জানতে পারে এবং তার বংশের পতন ঘটাতে পরিচালিত পরিস্থিতি সহ সে গ্রামটি রক্ষা করার সিদ্ধান্ত নেয় এবং মাদারা ও ওবিটোর পরিকল্পনা ব্যর্থ করতে নারুটো এবং সাকুরার সাথে পুনরায় যোগদান করে । যাইহোক, মাদারার দেহ অবধি শেষ প্রাচীন কন্যা কাগুয়া ওৎসুতসুকির হাতে রয়েছে, যে সমস্ত মানবতাকে বশীকরণ করতে চায়। ওবিটো টিম ৭ রক্ষা করতে নিজে আত্মত্যাগ করে। কাগুয়া সিল মেরে দেওয়ার সাথে সাথে মাদারারও মৃত্যু হয়। সাসুকে পরিস্থিতির সদ্ব্যবহার করে এবং সমস্ত টেইল্ড বিস্টের নিয়ন্ত্রণ নিয়ে নেয় , কারণ সে  বর্তমান গ্রামব্যবস্থার অবসান ঘটাতে তাঁর লক্ষ্য প্রকাশ করেছিলো। নারুটো তার পরিকল্পনা থেকে বিরত রাখতে সাসুকের মুখোমুখি হয়  এবং চূড়ান্ত লড়াইয়ে তারা একে অপরকে হত্যা করার চেষ্টা করার পরে, সাসুকে পরাজয় এবং সংস্কারকে স্বীকার করে। যুদ্ধের পরে, কাকাশি ষষ্ঠ হোকাগে তে পরিণত হয় এবং সাসুকে কে তার অপরাধের জন্য ক্ষমা করে । বছরখানেক পরে, কাকাসি পদত্যাগ করার সময় নারুটো হিনাটা হিয়ুগা কে বিয়ে করে এবং পরবর্তী প্রজন্মকে উত্থাপন করে সপ্তম হোকাগে তে পরিণত হয়।
নারুতো শিপ্পুডেন
এই সিরিজটি এখনো জাপানের টিভি-টোকিও চলে। ভিজ প্রতি বৃহস্পতিবার তাদের ওয়েবসাইটে এনিমি র সাবটাইটেল সহ প্রদর্শন করে। ইংরেজি ১-৩৭ পর্বের ডাব অক্টোবর ২৮/২০০৯ বুধবার থেকে অক্টোবর ৮/২০১১ শনিবার পর্যন্ত ডিজনি এক্সডি টেলিভিশনে সম্প্রচার করে।
ওকারতুন থোউ মুভে এসফিয়েই কি জেন ল’উনিতে ন্যাশনাল
ওকারতুন থোউ মুভে এসফিয়েই কি জেন ল'উনিতে ন্যাশনাল (ইংরেজি: Let us put aside any bad spirit that hinders national unity) টোগোর জাতীয় সঙ্গীত। এই গানের কথা এবং সুর নেওয়া হয়েছে সমবেতভাবে। এবং ১৯৬০ সালের স্বাধীনতার পরে ১৯৬০-১৯৭৯ সাল পর্যন্ত সাইউ আত ফুয়া, পেই দে নু আইউ জাতীয় সঙ্গীত হিসেবে ছিল। পরে ১৯৭৯ সালে ওকারতুন থোউ মুভে এসফিয়েই কি জেন ল'উনিতে ন্যাশনাল কে জাতীয় সঙ্গীত টোগোর জাতীয় সঙ্গীত হিসেবে গ্রহণ করা হয়ছিল। ১৯৯১ সালে সাইউ আত ফুয়া, পেই দে নু আইউ আবার টোগোর জাতীয় সঙ্গীত হিসেবে গ্রহণ করা হয়।
লোমহর্ষক চলচ্চিত্র
লোমহর্ষক চলচ্চিত্র বলতে চলচ্চিত্রের একটি বৃহৎ ও বিবিধ বিষয়-সংবলিত শ্রেণী বা শাখাকে ("জন্‌রা" genre) বোঝায়, যেই শ্রেণীর চলচ্চিত্রগুলি দর্শকের মনে তীব্র অরুচি, বিরক্তি, ঘৃণা, দুঃস্বপ্ন, চেনা কিংবা অচেনা কোনও কিছুর ভয়, ত্রাস, বিক্ষুব্ধাবস্থা, মর্মাঘাত এবং গায়ে কাঁটা দেওয়া, লোম-খাড়া-হওয়া আতঙ্ক সৃষ্টি করে বিনোদন প্রদানের লক্ষ্যে পরিকল্পিতভাবে নির্মাণ করা হয়। লোমহর্ষক শ্রেণীর চলচ্চিত্রে প্রায়শই দৈনন্দিন জীবনে কোনও অশুভ শক্তি, ঘটনা বা চরিত্রের অনুপ্রবেশ ঘটে। ভূত, বহির্জাগতিক জীব, নিশীথে রক্তচোষা মৃতব্যক্তি বা ভ্যাম্পায়ার, নেকড়ে-মানব (ওয়্যারউলফ), পিশাচ, শয়তান, অশুভ ভাঁড় (ক্লাউন), শারীরিক সহিংসতা, রক্তাক্ত জখম ও খুনোখুনি, অমানবিক নিপীড়ন, হিংস্র প্রাণীর আক্রমণ, অশুভ ডাইনী, দানব, যন্ত্রবৎ মৃতব্যক্তি (জম্বি), মানুষখেকো ব্যক্তি, মানসিক বিকারগ্রস্ত ব্যক্তি, প্রকৃতিজাত ভয়ঙ্কর ঘটনা, মনোস্তাত্ত্বিক ত্রাসসঞ্চারী ঘটনা, পরিবেশগত বা মানবসৃষ্ট বিপর্যয়, ধারাবাহিক খুনী, ইত্যাদি বিভিন্ন উপাদান বা চরিত্র লোমহর্ষক শ্রেণীর চলচ্চিত্রগুলিতে প্রায়শই দেখতে পাওয়া যায়। লোমহর্ষক শ্রেণীর চলচ্চিত্রের সাথে প্রায়শই কল্পবিজ্ঞান, অলীক কল্পনা, অতিপ্রাকৃত কাহিনী, রোমাঞ্চকর ও নোয়ার শ্রেণীর চলচ্চিত্রের মেলবন্ধন ঘটানো হয়ে থাকে। রহস্য রোমাঞ্চভিত্তিক লোমহর্ষক চলচ্চিত্রে পরিবেশ ও পরিস্থিতি ব্যবহার করে অনিশ্চয়তা ও উৎকণ্ঠার সৃষ্টি করা হয়।  চলচ্চিত্রের লোমহর্ষক শ্রেণীটি বিচিত্ররূপী ও নিয়তপরিবর্তনশীল। এর বহুসংখ্যক উপশ্রেণী (সাব-জন্‌রা) এবং এগুলির মিশ্ররূপ বিদ্যমান। যেমন গথিক,কল্পবৈজ্ঞানিক, অতিপ্রাকৃত, মনস্তাত্ত্বিক, রক্তাক্ত সহিংসতা (স্প্ল্যাটার), দানব, ধারালো অস্ত্রে খুন (স্ল্যাশার), বিভৎস দেহবিকৃতি, হাস্যরসাত্মক, ব্যঙ্গাত্মক এমনকি উত্তরাধুনিক উপশ্রেণীর লোমহর্ষক চলচ্চিত্রও নির্মিত হয়।   ইংরেজি পরিভাষাতে লোমহর্ষক চলচ্চিত্রকে হরর ফিল্ম (Horror film) বলা হয়।
চলচ্চিত্রের ইতিহাসে প্রায় এক শতাব্দীরও বেশি সময় ধরে লোমহর্ষক চলচ্চিত্রগুলি বিদ্যমান। আদিতে লোমহর্ষক চলচ্চিত্রগুলি এডগার অ্যালান পো, ব্রাম স্টোকার এবং ম্যারি শেলি-র মতো লেখকদের সাহিত্য থেকে অনুপ্রেরণা নিয়ে সৃষ্টি করা হয়েছিল। এছাড়া প্রাথমিক লোমহর্ষক চলচ্চিত্রগুলি জার্মান অভিব্যক্তিবাদী চলচ্চিত্রের দ্বারাো প্রভাবিত হয়েছল। সাধারণত মৃত্যুময় বা বিভীষিকাময় পরিবেশ ও বিষয়বস্তু ব্যবহার করে লোমহর্ষক আবহ সৃষ্টি করা হত। ১৯১৩ সালের জার্মান চলচ্চিত্র দ্য স্টুডেন্ট অ প্রাগ, যাতে দ্বৈত ব্যক্তিত্ব নিয়ে বর্ণনা দেওয়া হয়, এবং ১৯১৫ সালে মুক্তিপ্রাপ্ত দ্য গলেম, যাতে মধ্যযুগীয় ইহুদী কিংবদন্তীর এক মাটির প্রতিমা জীবন্ত হয়ে ওঠে --- এই দুইটি ছিল প্রথম দিককার দুইটি প্রভাবশালী লোমহর্ষক চলচ্চিত্র। ১৯২০-এর দশকে দ্য ক্যাবিনেট অভ ডক্টর ক্যালিগারি (১৯২০), নসফেরাতু (১৯২২), যা ছিল ড্রাকুলার গল্পের প্রথম চলচ্চিত্রায়ন, এবং ১৯২৪ সাল মুক্তিপ্রাপ্ত ওয়্যাক্সওয়ার্কস সারা বিশ্বে পরিচিত লাভ করে। ১৯২০-এর দশকে মার্কিন যুক্তরাষ্ট্রে বেশ কিছু কালজয়ী লোমহর্ষক চলচ্চিত্র মুক্তি পায়। ১৯২০ সালে মুক্তিপ্রাপ্ত ''ডা. জেকিল অ্যান্ড মি. হাইড নির্বাক চলচ্চিত্রশিল্পের একটি উৎকৃষ্ট উদাহরণ হিসেবে পরিগণিত হয়। ১৯২৩ সালে মুক্তিপ্রাপ্ত দি হাঞ্চব্যাক অভ নটরডেম, ১৯২৫-এর দ্য ফ্যান্টম অভ দি অপেরা, ১৯২৭ সালের দ্য ক্যাট অ্যান্ড দ্য ক্যানারি'', ইত্যাদিও জনপ্রিয়তা পায়।
মার্কিন যুক্তরাষ্ট্রে ১৯৩১ সালে নির্মিত ড্রাকুলা-র পাশাপাশি ফ্রাঙ্কেনস্টাইন (১৯৩১) ও দ্য মামি (১৯৩২) প্রচণ্ড জনপ্রিয়তা পায় এবং এগুলির পরে ধারাবাহিকভাবে আরও অনেকগুলি লোমহর্ষক চলচ্চিত্র ব্যবসায়িক সাফল্যের দেখা পায়, যাদের মধ্যে ১৯৩২-এর কিংকং এবং ১৯৩৪-এর দ্য ব্ল্যাক ক্যাট উল্লেখ্য। এই পর্বের আরও কিছু সুপরিচিত ও কালজয়ী লোমহর্ষক চলচ্চিত্রের মধ্যে আছে ১৯৩৫ সালে নির্মিত দ্য ওয়্যারউলফ অভ লন্ডন, ১৯৪১ সালের দ্য উলফম্যান এবং ১৯৪২ সালের ক্যাট পিপল।
১৯৫০-এর দশক থেকে লোমহর্ষক চলচ্চিত্রগুলিতে কল্পবিজ্ঞানের প্রভাব পরিলক্ষিত হয়। ১৯৫১ সালের দ্য থিং চলচ্চিত্রে ভিনগ্রহ থেকে আগত দানব, ১৯৫৪ সালের দেম! চলচ্চিত্রে সাধারণ প্রাণীর পরিব্যক্তি এর কিছু উদাহরণ। জাপানের চলচ্চিত্র নির্মাতারা দানবভিত্তিক চলচ্চিত্র যেমন গোজিরা (১৯৫৪) ও রাদোন (১৯৫৬) মুক্তি দেয়। এর বিপরীতে ব্রিটিশ চলচ্চিত্র নির্মাতারা ভয়াল বিভীষিকাময় পরিস্থিতি বা আবহের পরিবর্তে রক্তাক্ত সহিংসতাপূর্ণ দৃশ্য সংবলিত চলচ্চিত্রের উপরে বেশি গুরুত্ব আরোপ করে, যেমন ১৯৫৭ সালের দ্য কার্স অভ ফ্রাংকেনস্টাইন এবং ১৯৫৮ সালের দ্য হরর অভ ড্রাকুলা।
১৯৬০-এর দশকে সূক্ষ্ম, পরিশীলিত রহস্য-রোমাঞ্চ ধরনের লোমহর্ষক চলচ্চিত্র নির্মিত হয়, যেমন আলফ্রেড হিচককের সাইকো (১৯৬০) এবং রোমান পোলানস্কি-র রিপালসন (১৯৬৫)।
সময়ের সাথে সাথে লোমহর্ষক শ্রেণীর চলচ্চিত্রগুলি বেশ কিছু উপশ্রেণীতে (সাব-জন্‌রা) বিভক্ত হয়। এদের মধ্যে রয়েছে অতিপ্রাকৃত বিষয় নিয়ে তৈরি চলচ্চিত্র যেমন ১৯৭৩ সালের দি একজরসিস্ট এবং ১৯৮০ সালে নির্মিত দ্য শাইনিং। আরেকটি উপশ্রেণী হল "ধারালো অস্ত্র দিয়ে একাধিক খুন"-ধর্মী চলচ্চিত্র, যার সেরা উদাহরণ সম্ভবত জন কার্পেন্টার পরিচালিত হ্যালোউইন (১৯৭৮)। ১৯৭৯ সালে নির্মিত রিডলি স্কট পরিচালিত এলিয়েন বহির্জাগতিক জীব সংবলিত কল্পবৈজ্ঞানিক রোমহর্ষক চলচ্চিত্রের উপশ্রেণীর একটি উদাহরণ। ১৯৭০-এর দশক থেকে ভিডিও ক্যাসেট ও কেবল টেলিভিশনের আবির্ভাবের সাথে সাথে স্বল্প বাজেটের নিম্ন শ্রেণীর লোমহর্ষক চলচ্চিত্রের জনপ্রিয়তা বৃদ্ধি পায়।
উত্তরাখণ্ডের ভোটিয়া
ভোটিয়ারা আনুমানিকভাবে তিব্বতীয় জনগোষ্ঠী থেকে উদ্ভুত এক জনসম্প্রদায়। এরা সাধারনত গ্রেট হিমালয়ের থেকে  উচ্চতায় স্থিত ইন্দো-তিব্বত সীমান্ত সংলগ্ন অঞ্চলগুলিতে বসবাস করে। উত্তরাখণ্ডের সাতটি নদী উপত্যকা তাদের বাসভূমি। এই সাতটি নদী উপত্যকা অঞ্চলের মধ্যে তিনটি গাড়োয়াল বিভাগ (যধ, মানা এবং নীতি) এবং চারটি কুমায়ণ বিভাগের (জোহর, দরমা, ব্যান্স এবং চৌদান) অন্তর্গত। ঐতিহ্যগতভাবে তাদের প্রধান পেশা ছিল ইন্দো-তিব্বতীয় পন্যের ব্যবসা ও বানিজ্য, সীমিত পরিমাণে কৃষিকাজ এবং পশুপালন ।   ১৯৬২ সালের চীন-ভারত যুদ্ধের পর প্রথাগত ইন্দো-তিব্বতীয় বাণিজ্য মারাত্মকভাবে বন্ধ হয়ে যায় এবং ১৯৯০ এর দশকের প্রথম দিকে রাষ্ট্র-নিয়ন্ত্রিত ব্যবস্থার অধীনে তা পুনরায় শুরু হয়। আজকাল, এই গোষ্ঠীর একটি প্রধান জীবিকা ঔষধি ও সুগন্ধি উদ্ভিদ সংগ্রহ। বর্তমানে তারা উচ্চশিক্ষা গ্রহন এবং চাকরির জন্য তাদের আদি বাসভূমি ত্যাগ করে অন্যান্য স্থানে গমন করছে। তারা হিন্দু ও বৌদ্ধ ধর্ম অনুসরণ করে এবং ঐতিহ্যগতভাবে পশ্চিম হিমালয়ের আঞ্চলিক ভাষায় কথা বলে।
ব্যুৎপত্তি
ভোটিয়া শব্দটির উৎপত্তি বোড (བོད་) শব্দ থেকে। বোড শব্দটি তিব্বতি ভাষায় ব্যবহৃত হয়। তিব্বতিদের সাথে এদের সাদৃশ্য থাকার কারনে ব্রিটিশরা এই শব্দটি ব্যবহার করে ভোটিয়া ও অন্যান্য সীমান্তবর্তী জন সম্প্রদায়কে চিহ্নিত করত। স্বাধীনতার পর ভারত সরকারও এই শব্দটি ব্যবহার করে চলেছে।
ভোটিয়ারা নিজেদেরকে রুং বলে পরিচয় দেয়। এই শব্দটির সম্ভাব্য উৎপত্তি হয়েছে ব্যাংকো শব্দগোষ্ঠী থেকে। তিব্বতি শব্দ রং-স্কাদ  হল উপত্যকার ভাষা এবং তার থেকেই রুং শব্দের উদ্ভব বলে অনুমান করা হয়।
জাতিগোষ্ঠী
উত্তরাখণ্ডের ভোটিয়ারা পিথোরাগড়, চামোলি এবং উত্তরকাশীর তিনটি সীমান্ত জেলার সাতটি প্রধান নদী উপত্যকা অঞ্চলে ছড়িয়ে ছিটিয়ে বসবাস করে। উত্তরাখণ্ডের সাতটি প্রধান ভোটিয়া গোষ্ঠী হল জোহারি, দারমিয়া, চৌডানসি, বায়ানসি, মার্চহা (মানা উপত্যকা), তোলছা (নিতি উপত্যকা) এবং জাধ।
রাংকা
রাংকা ( রং, রুং ) উপজাতির জনসংখ্যা ৬০০ এবং মহাকালী উপত্যকার উপকণ্ঠে এদের বসতি আছে। এথনোলগ অনুসারে, রাংকারা জাতিগতভাবে জোহর উপজাতির সাথে সম্পর্কিত।
ব্যান্সি
ব্যান্সিরা একটি বিশেষ ধর্ম উপচার অনুসরন করে যাতে তিব্বতীয় বৌদ্ধধর্ম এবং হিন্দুধর্ম উভয়ের প্রভাব দেখা যায়।
যধ
জাদ জনগণ বা যধ -রা ভোটিয়া গোষ্ঠীর অন্তর্গত। এরা নেলাং এবং জাদুং উপত্যকায় বাস করত। এদের মধ্যে কেউ কেউ ১৯৬০-এর দশকের ভারত-চীন রাজনৈতিক সংঘর্ষের পর ভাগীরথী উপত্যকায় চলে যায়। জাদ জনগণ তিব্বতি বৌদ্ধধর্ম পালন করে।
রোংপা
রোংপারা ছিল প্রধান ভোটিয়া উপগোষ্ঠী। তারা চামোলি এবং রুদ্রপ্রয়াগের ইন্দো তিব্বতি সীমান্তে বাস করত। রংপারা হিন্দু ধর্ম পালন করে। তাদের ইষ্ট দেবতা হল বদ্রীনাথ, পাণ্ডব এবং কেদারনাথ ।
সামাজিক মর্যাদা
২০০১ সালে উত্তরাখণ্ডের ভোটিয়ারা ভারত সরকারের অধীনে তফসিলি উপজাতি হিসাবে শ্রেণীবদ্ধ হয়েছে।
জনসংখ্যা
২০১১ সালের আদমশুমারি অনুসারে, উত্তরাখণ্ডে মোট ১৯,১০৬ জন ভোটিয়া সম্প্রদায়ের মানুষ ছিল। তাদের মধ্যে ৩১,৯১৬ জন হিন্দু এবং ৭,১৯০ জন বৌদ্ধ। ভোটিয়াদের মধ্যে সবচেয়ে জনপ্রিয় ভাষা হল কুমাউনি (১৩,১৫০ ভাষাভাষী), গাড়োয়ালি (৫,৭৬৫), হিন্দি (৫,৮০৯), ভোটিয়া (৭,৫৯২), হালাম (৫,৩০০) এবং রোংপা (৪৮১)।
যোগাসনের তালিকা
যোগ অভ্যাস করার জন্য যে ভঙ্গিমায় শরীরকে রাখলে শরীর স্থির থাকে অথচ কোনোরূপ কষ্টের কারণ ঘটে না, তাকে যোগাসন বা আসন বলে। সংক্ষেপে স্থির ও সুখজনকভাবে অবস্থান করার নামই আসন।
পাতঞ্জল যোগদর্শনে বিবৃত অষ্টাঙ্গযোগে আসনের স্থান তৃতীয় এবং গোরক্ষনাথাদি দ্বারা প্রবর্তিত ষড়ঙ্গযোগে প্রথম। চিত্তের স্থিরতা, শরীর এবং তার অঙ্গসমূহের দৃঢ়তা ও শারীরিক আরামপ্রদানের জন্য এই ক্রিয়ার বিধান আছে।
ওয়ার্ল্ডস কোলাইড (২০১৯)
ওয়ার্ল্ডস কোলাইড পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড ২০৫ লাইভ, এনএক্সটি এবং এনএক্সটি ইউকের জন্য প্রযোজনা করেছিল। এই অনুষ্ঠানটি ২০১৯ সালের ২৬ এবং ২৭শে জানুয়ারি তারিখে মার্কিন যুক্তরাষ্ট্রের অ্যারিজোনার ফিনিক্সের ফিনিক্স কনভেনশন সেন্টারে ধারণ করা হয়েছিল এবং ২রা ফেব্রুয়ারি তারিখে ডাব্লিউডাব্লিউই নেটওয়ার্কে সম্প্রচারিত হয়েছিল। এটি ওয়ার্ল্ডস কোলাইড কালানুক্রমিকের অধীনে প্রচারিত প্রথম অনুষ্ঠান ছিল।
এই অনুষ্ঠানে ১৫ জনের ওয়ার্ল্ডস কোলাইড প্রতিযোগিতা আয়োজন করা হয়েছিল; যেখানে ২০৫ লাইভ, এনএক্সটি, এনএক্সটি ইউকের কুস্তিগীররা সমানভাবে অংশগ্রহণ করেছ। এই প্রতিযোগিতাটি এনএক্সটির ভেলভেটিন ড্রিম জয়লাভ করেছে, যিনি পরবর্তীতে এনএক্সটি উত্তর আমেরিকান চ্যাম্পিয়ন জনি গারগানোর বিরুদ্ধে একটি ম্যাচে কুস্তি লড়েছেন।
জিমি সিনক্লেয়ার
প্রথম-শ্রেণীর ক্রিকেট
ছয় ফুট চার ইঞ্চি দীর্ঘ উচ্চতার অধিকারী ছিলেন জিমি সিনক্লেয়ার। দৈত্যাকৃতির ডানহাতি আক্রমণধর্মী ব্যাটসম্যান ছিলেন তিনি। এছাড়াও চমৎকার ফাস্ট বোলার হিসেবে সুনাম ছিল তার। পেসের ভিন্নতা আনয়ণ করে উঁচুমানের বল ছুঁড়তেন।
১৮৯২-৯৩ মৌসুমে কারি কাপে ট্রান্সভালের পক্ষে নিজস্ব ষোড়শ জন্মদিনের অল্প কয়েকদিন পর প্রথম-শ্রেণীর ক্রিকেটে অভিষেক ঘটে জিমি সিনক্লেয়ারের। বোলিং ও ব্যাটিং উভয় বিভাগেই উদ্বোধনে নেমেছিলেন তিনি। আট উইকেটসহ ৩৭ ও ১১ রান তুলেছিলেন। ১৮৯৫-৯৬ মৌসুমে লর্ড হক একাদশের বিপক্ষে জোহেন্সবার্গ পঞ্চদশ দলের সদস্যরূপে খেলেন। খেলায় তিনি ১০ উইকেট ও দলের পক্ষে সর্বোচ্চ ৭৫ রান তুলেছিলেন। ফলশ্রুতিতে এর পরপরই তিন টেস্টে খেলার জন্যে মনোনীত হন তিনি।
ফেব্রুয়ারি, ১৮৯৭ সালে ক্লাবের খেলায় জিমি সিনক্লেয়ার অপরাজিত ৩০১ রানের ইনিংস খেলেন। তার এ সংগ্রহটি অনেক বছর ধরে যে-কোন ধরনের ক্রিকেটে সর্বোচ্চ সংগ্রহরূপে পরিগণিত হয়েছিল।
টেস্ট ক্রিকেট
ঐ সময়ে দক্ষিণ আফ্রিকার ব্যাটিংয়ের মান তথৈবচ ছিল। ইংল্যান্ডের বিপক্ষেই কেবলমাত্র তিন টেস্টে অংশগ্রহণ ছিল দলটির। দলের কোন প্রতিষ্ঠিত ব্যাটসম্যান ছিল না। কোন ব্যাটসম্যানই ২৯-এর অধিক রান করতে পারেননি। নিম্নমানের রেকর্ডটি ১৮৯৫-৯৬ মৌসুমের প্রথম টেস্ট পর্যন্ত টিকেছিল। কিন্তু দ্বিতীয় টেস্টের প্রথম ইনিংসে জিমি সিনক্লেয়ার ৪০ রান তুললে নতুন রেকর্ডের সৃষ্টি হয়। সিরিজ শেষে ১৭.১৬ গড়ে ১০৩ রান তুলে দলের দ্বিতীয় সর্বোচ্চ রান সংগ্রাহক হন। এছাড়াও বোলিং উদ্বোধনে নেমে ৩০.৩৭ গড়ে আট উইকেট নিয়ে দ্বিতীয় সর্বোচ্চ উইকেট লাভকারী হন। তিন টেস্ট নিয়ে গড়া সিরিজের সবকটি টেস্টেই বিরাট ব্যবধানে দক্ষিণ আফ্রিকা দল পরাজিত হয়েছিল।
১৮৯৮-৯৯ মৌসুমে সফরকারী ইংল্যান্ডের বিপক্ষে দক্ষিণ আফ্রিকা দল দুই খেলার সিরিজে অংশ নেয়। খেলাগুলোয় সিনক্লেয়ারের কল্যাণে স্বাগতিক দল প্রতিদ্বন্দ্বিতা গড়ে তুলে। উভয় ক্ষেত্রেই প্রথম ইনিংসে এগিয়ে থাকলেও পরবর্তীতে পরাজিত হয়েছিল তার দল। প্রথম টেস্টে বোলিং না করলেও ৮৬ রান তুলেন। এটিই দক্ষিণ আফ্রিকার প্রথম অর্ধ-শতরানের ইনিংস ছিল। দ্বিতীয় ইনিংসে ইংল্যান্ডের পক্ষে পেলহাম ওয়ার্নার ১৩২ রান বাদে খেলায় অন্য কেউ ৪০ রান করতে পারেননি।
দ্বিতীয় টেস্টে ইতিহাসের প্রথম খেলোয়াড় হিসেবে শতরান করার পাশাপাশি একই টেস্টের এক ইনিংসে পাঁচ উইকেট দখল করেছিলেন। ইংল্যান্ডের প্রথম ইনিংসে ৬/৩০ পেয়ে ৯২ রানে অল-আউট করে দেন। এরপর ২৭/২ থাকাবস্থায় ১০৬ রানের মূল্যবান ইনিংস খেলে দলকে ১৭৭ রানে নিয়ে যান ও সবার শেষে আউট হন। উভয় ইনিংসেই বাউন্ডারি সীমানায় কট আউটে বিদায় নেন তিনি।
১৯০২-০৩ মৌসুমে দক্ষিণ আফ্রিকা দল শক্তিধর সফরকারী অস্ট্রেলিয়ার বিপক্ষে তিন টেস্টে প্রতিদ্বন্দ্বিতায় অবতীর্ণ হয়। প্রথম টেস্টটি ড্রয়ে পরিণত হয়। সিনক্লেয়ার ৪৪ ও ১৯ রান তুলার পাশাপাশি পাঁচ উইকেট পান। এটিই দক্ষিণ আফ্রিকার প্রথম টেস্ট ছিল যাতে তারা পরাজিত হয়নি। এক সপ্তাহ পর একই মাঠে দ্বিতীয় টেস্টের আয়োজন করা হয়। দক্ষিণ আফ্রিকা দল পরাজিত হলেও উভয় ইনিংসেই তিনি দলের সর্বোচ্চ ইনিংস খেলেন। প্রথম ইনিংসে দলের ২৪০ রানের মধ্যে তিনি দুই ঘণ্টা ক্রিজে অবস্থান করে ১০১ রান তুলেন। দ্বিতীয় ইনিংসে দলের সংগৃহীত ৮৫ রানে মধ্যে তিনি করেছিলেন ১৮ রান।
তৃতীয় টেস্টের প্রথম ইনিংসে শূন্য রান করলেও দ্বিতীয় ইনিংসে সর্বকালের অন্যতম সেরা দ্রুতগতিসম্পন্ন টেস্ট শতক হাঁকান। ৮০ মিনিটে ১০৪ রানের ঐ ইনিংসটিতে ৭৯ বল মোকাবেলা করে ছয় ছক্কায় এ সংগ্রহটি করেন। উইজডেন ইনিংসটিকে অত্যন্ত চমকপ্রদরূপে বর্ণনা করে। তবে সেঞ্চুরি করার পর তিনি যদি কিছুটা ধীরলয়ে খেলতেন তাহলে হয়তোবা ইনিংসটিকে অনেকদূর নিয়ে যেতে পারতেন। ৮১/২ থাকাবস্থায় উইকেটে আসেন। যখন বিদায় নেন তখন দলের সংগ্রহ ছিল ২১৬/৬। এ খেলায়ও দক্ষিণ আফ্রিকা দল পরাজয়বরণ করে তার দল।
২০০৫-০৬ মৌসুমে সফরকারী ইংল্যান্ডের বিপক্ষে পরবর্তী টেস্ট সিরিজে খেলতে নামে দক্ষিণ আফ্রিকা দল। ২০.০০ গড়ে ঐ সিরিজে জিমি সিনক্লেয়ার ১৬০ রান তুলেছিলেন। এছাড়াও ১৯.৯০ গড়ে ২১ উইকেট দখল করেছিলেন। দক্ষিণ আফ্রিকার প্রথম টেস্ট সিরিজ জয়ে প্রভূতঃ ভূমিকা রাখেন। এ পর্যায়ে অল-রাউন্ডার অব্রে ফকনার, সতীর্থ লেগ স্পিনার - রেজি সোয়ার্জ, বার্ট ভগলার, গর্ডন হোয়াইটের ন্যায় প্রতিভাধর খেলোয়াড়দের অংশগ্রহণের কল্যাণে ৪-১ ব্যবধানে সিরিজ জয় করতে সমর্থ হয়।
১৯১১ সাল পর্যন্ত টেস্ট খেলা অব্যাহত রাখেন তিনি। তবে মাঝারিমানের সফলতা পান।
অর্জনসমূহ
সমগ্র খেলোয়াড়ী জীবনে ২৫ টেস্টে অংশগ্রহণের সুযোগ ঘটেছে জিমি সিনক্লেয়ারের। দক্ষিণ আফ্রিকার পক্ষে প্রথম তিনটি টেস্টে সেঞ্চুরি করার কৃতিত্বের অধিকারী তিনি। টেস্ট ক্রিকেটের ইতিহাসে প্রথম খেলোয়াড় হিসেবে একই টেস্টের একই ইনিংসে সেঞ্চুরি ও পাঁচ উইকেট পেয়েছিলেন। অন্যতম টেস্ট ব্যাটসম্যান হিসেবে দ্রুতলয়ে সেঞ্চুরি করার অধিকারী তিনি।
২০০৬ সালের এক পরিসংখ্যানে দেখা যায় যে, তিনি বিশ্বের ষষ্ঠ দ্রুততম ব্যাটসম্যান। প্রতি ১০০ বলে ৭১ বা ৭২ রান তুলতেন। তাকে ঘিরে বেশ কিছু গল্প প্রচলিত আছে। একবার ওল্ড ওয়ান্ডারার্স গ্রাউন্ডে ছক্কা হাঁকালে জোহেন্সবার্গে থেমে থাকা কেপমুখী রেলগাড়িতে বল ঢুকে। গন্তব্যস্থানে পৌঁছার পরই কেবলমাত্র বলটি উদ্ধার করা সম্ভবপর হয়েছিল। বিংশ শতাব্দীর শেষদিকে অগ্নিকাণ্ডের পূর্ব-পর্যন্ত ক্লাবহাউজে রক্ষিত ছিল।
দেহাবসান
২৩ ফেব্রুয়ারি, ১৯১৩ তারিখে দক্ষিণ আফ্রিকা ইউনিয়নের ট্রান্সভাল প্রদেশের ইউভিল এলাকায় মাত্র ৩৭ বছর বয়সে জিমি সিনক্লেয়ারের দেহাবসান ঘটে।
জম্বু দ্বীপ
জম্বু দ্বীপ পশ্চিমবঙ্গের দক্ষিণ বঙ্গোপসাগরের একটি দ্বীপ। এই দ্বীপটি পশ্চিমবঙ্গের দক্ষিণ চব্বিশ পরগনার অন্তর্গত। দ্বীপটি বকখালি বা ফ্রেজারগঞ্জ থেকে ৮ কিলোমিটার দক্ষিণ-পশ্চিমে অবস্থিত। দ্বীপটি জনমানব শূন্য। সমুদ্রের মাছ আহরণের মৌসুমে অর্থাৎ অকো্টবর- ফেব্রুয়ারি পর্যন্ত জেলেরা মাছ আহরণের জন্য এই দ্বীপে আসে। দ্বীপটি এখন পর্যটন এর প্রধান আকর্ষণ।
অতীতে দ্বীপটিতে নোয়াখালী ও চট্টগ্রাম থেকে জেলেরা মাছ ধরতে আসত ।
তিন দশক আগে একটি মামলার রায়ে সুপ্রিম কোর্টের তরফে জম্বুদীপে মানুষের পা ফেলা বন্ধ করতে বলা হয়েছিল। বাম আমলে তা কার্যকরও হয়। তার জেরে শুঁটকি মাছের কারবারও বন্ধ হয়ে গিয়েছিল অনেকটাই। ব্যবসায়ীরা নামখানা এবং সাগরে এসে ব্যবসা সরিয়ে নেন। তারপর থেকে ফ্রেজারগঞ্জ থানার অধীনে জম্বুদ্বীপ এক রকম পরিত্যক্ত গভীর অরণ্য দ্বীপ হিসেবেই পরিচিত। ফ্রেজারগঞ্জ জেটিঘাট থেকে প্রায় ৪৫ মিনিটে জম্বুদ্বীপ ঘুরে আসা যায়। তবে সেখানে নামার অনুমতি পান না পর্যটকেরা।
২০১৫ সালে রাজ্য সরকার নতুন করে চিন্তা-ভাবনা শুরু করে জম্বুদ্বীপকে নিয়ে। বকখালি, জম্বুদ্বীপ এবং সাগর মিলিয়ে একটি টুরিস্ট সার্কিট তৈরির কথাও চিন্তা করতে বলেছিলেন মুখ্যমন্ত্রী মমতা বন্দ্যোপাধ্যায়। ঠিক হয়, জম্বুদ্বীপে একটি জেটি,একটি শৌচাগার এবং একটি ফুডকোর্ট তৈরি করা হবে। সঙ্গে পর্যটকদের মনোরঞ্জনের জন্য কিছু হরিণও ছাড়া হবে। পরিকল্পনা এগোয় অনেকটাই। রাজ্য স্তরে বেশ কয়েকটি বৈঠক হয়। পরে নগরোন্নয়ন দফতরের কাছে প্রকল্প বাস্তবায়িত করতে ২ কোটি ৭৩ লক্ষ টাকাও পায় জিবিডিএ। কিন্তু তা কাজে লাগছে না। কারণ, ২০১৬ সালে রাজ্য সরকারের তরফে প্রকল্পে ছাড় দেওয়ার জন্য কেন্দ্রীয় পরিবেশ মন্ত্রকের অনুমোদন চাওয়া হয়। সূত্রের খবর, সমুদ্রের অনেকটাই গভীরে ওই দ্বীপ বলে সেখানে উপকূল নিয়ন্ত্রণ আইন মেনেই এই প্রকল্পে ছাড় দিতে নারাজ কেন্দ্রীয় মন্ত্রক। তাই বাধ্য হয়েই এখন টাকা ফেরত নিয়ে অন্য কোনও প্রকল্পের কাজে লাগানোর তোড়জোড় শুরু করেছে জিবিডিএ। (আনন্দবাজার পত্রিকা, ২২ জানুয়ারি, ২০১৮)
ভৌগোলিক উপাত্ত
দ্বীপটি সমুদ্র সমতল থেকে মাত্র ১ মিটার উচু। জোয়ারের সময় দ্বীপের কিছু অংশ জলে ডুবে যায়। এই দ্বীপটি গঙ্গার ব-দ্বীপের অংশ।
মিগুয়েল অলিভেইরা
মিগুয়েল অ্যাঞ্জেলো ফ্যালকো ডি অলিভিয়েরা (জন্ম ৪ জানুয়ারি ১৯৯৫) একজন পর্তুগিজ পেশাদার মোটরসাইকেল রেসার। ২০১৫ ইতালিয়ান মোটরসাইকেল গ্র্যান্ড প্রিক্স এ, অলিভেরা একটি পর্তুগিজ রাইডার হিসেবে প্রথম বিশ্ব চ্যাম্পিয়নশিপ জয় অর্জন করেন। তিনি বর্তমানে মোটোজিপি ওয়ার্ল্ড চ্যাম্পিয়নশিপ কেটিএম ফ্যাক্টরি রেসিং এর জন্য প্রতিযোগিতায় অংশ নিয়েছেন, কেটিএম টেক ৩, একটি স্যাটেলাইট দল, যার জন্য তিনি দলের এবং তার, প্রথম এবং দ্বিতীয় জয় উভয়কেই সুরক্ষিত করেছিলেন।
অলিভিয়ারার বাবা, একজন প্রাক্তন মোটরসাইকেল রেসার। তিনি সবসময় তার ছেলের রেসিংয়ের ভালবাসাকে সমর্থন করেছিলেন এবং চার বছর বয়সে তাকে তার প্রথম কোয়াড-বাইক কিনে দিয়েছিলেন।
ব্যক্তিগত জীবন
অলিভিয়েরা তার গ্র্যান্ড প্রিক্স রেসিং ক্যারিয়ারের সাথে সাথে ডেন্টিস্ট হওয়ার জন্য পড়াশোনা করছেন।
২০১৭ সালে, মিগুয়েল অলিভিয়েরা পর্তুগালে-অলিভিয়েরা কাপ নামে একটি অগ্রণী শিক্ষাগত প্রকল্প শুরু করেছিলেন। তার পরামর্শে এই মোটরসাইকেল স্কুল ট্রফি সাথে ১০ থেকে ১৪ বছর বয়সী তরুণদের জন্য পরিচালনা করা এবং লক্ষ্য ছিল তার "উত্তরসূরি" খুঁজে বের করা। এটি প্রথম বছরে ১২জন তরুণ রাইডারদের তালিকাভুক্ত করেছে।
২০২০ সালের সেপ্টেম্বরে, অলিভেরা তার সৎ বোন আন্দ্রেয়া পিমেন্টার সাথে তার বিবাহের চুক্তি ঘোষণা করেছিলেন।
পশুপতিনাথ মন্দির, মান্দসৌর
মান্দসৌরের পশুপতিনাথ মন্দির যাকে মান্দসৌর শিব মন্দিরও বলা হয়। এটি ভারতের মধ্য প্রদেশের মান্দসৌরে ভগবান শিবের উদ্দেশ্যে নিবেদিত একটি হিন্দু মন্দির। এটি পশুপতিনাথ ঐতিহ্যের অন্তর্গত যা শৈবধর্মের মধ্যে ৬টি প্রধান ঐতিহ্যের একটি। এটি শিবনা ​​নদীর তীরে অবস্থিত এবং এটি তার অষ্ট-মুখী শিব লিঙ্গের জন্য পরিচিত। শিলালিপির উপর ভিত্তি করে মন্দিরের ভাস্কর্যটি ৫ম বা ৬ষ্ঠ শতাব্দীর, কেউ কেউ এই স্থানটিকে দশপুরা বলে উল্লেখ করেছেন। এটি মালওয়ার ঐতিহাসিক অঞ্চলে রাজস্থান সীমান্তের কাছে, ইন্দোর থেকে প্রায় 200 km, উদয়গিরি গুহা থেকে প্রায় 340 km পশ্চিমে এবং শ্যামলাজি প্রাচীন স্থানগুলির প্রায় 220 km পূর্বে অবস্থিত। উভয়ই গুপ্ত সাম্রাজ্য যুগের প্রত্নতাত্ত্বিক আবিষ্কারের উল্লেখযোগ্য উৎস। জায়গাটি তারিখ নির্ধারিত এবং কিছু দূরবর্তী স্থান যেমন এলিফ্যান্টা গুহাগুলির স্থাপত্য অধ্যয়নের জন্য গুরুত্বপূর্ণ।